32006R1861
L 358/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1861/2006 НА КОМИСИЯТА
от 15 декември 2006 година
за изменение на Регламент (ЕИО) № 2237/77 относно формуляра на земеделски статистически отчет, използван за определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент № 79/65/ЕИО на Съвета от 15 юни 1965 г. за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), и по-специално член 7, параграф 3 от него,
като има предвид, че:
(1)
Регламент (ЕИО) № 2237/77 на Комисията от 23 септември 1977 г. за изменение на Регламент № 118/66/ЕИО относно формуляра за земеделски статистически отчет, използван за определяне на доходите на земеделските стопанства (2) определя вида на счетоводната информация, която се оповестява в земеделският статистически отчет.
(2)
Целесъобразно е да се адаптира съдържанието на земеделския статистически отчет към новите разпоредби за структурните фондове и селското развитие и да се изяснят, опростят или съгласуват по-добре някои елементи на земеделският статистически отчет.
(3)
Мерките, предвидени с настоящия регламент, са в съответствие със становището на Комитета на Общността по системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕИО) № 2237/77 се изменят в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от счетоводната 2007 година с действие през периода от 1 януари до 1 юли 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 2006 година.